ალექსანდრა თეგლევა

ალექსანდრა თეგლევა (; დ. 2 მაისი, 1884 წელი, რუსეთის იმპერია — გ. 21 მარტი, 1955 წელი, ლოზანა) — რუსი დიდგვაროვანი ქალი, რომელიც მსახურობდა ძიძად რუსეთის საიმპერატორო კარზე.
როგორც იმპერატორ ნიკოლოზ -ისა და იმპერატრიცა ალექსანდრა თეოდოროვნას შვილების ძიძა, იგი მათთან ერთად წავიდა გადასახლებაში ტობოლსკში თებერვლის რევოლუციის შედეგად, ნიკოლოზ -ის ტახტიდან გადადგომის შემდეგ. მაგრამ მას არ მიეცა მათთან დარჩენის უფლება საიმპერატორო ოჯახის შინაპატიმრობის პერიოდში, ეკატერინბურგის იპატიევის სახლში. თეგლევა გადაურჩა 1917 წლის რევოლუციას და დაქორწინდა შვეიცარიელ პიერ გილიარზე, რომელიც მასთან ერთად მსახურობდა საიმპერატორო კარზე, როგორც ბავშვებისთვის ფრანგული ენის მასწავლებელი.

თეგლევა ემიგრაციაში წავიდა ლოზანაში, და იქ ცხოვრობდა სიცოცხლის ბოლომდე. იგი ქმართან ერთად მუშაობდა თვითმარქვია ანა ანდერსონის მტკიცებულებების გასაქარწყლებლად, რომ თითქოს ის წარმოადგენდა დიდ ჰერცოგინიას ანასტასია ნიკოლაევნას.

საიმპერატორო კარზე
ალექსანდრა წარმოშობით თეგლევების რუსული დიდგვაროვანი ოჯახიდან იყო. იგი მსახურობდა რუსეთის საიმპერატორო კარზე, დიდი ჰერცოგინია ოლგას, ტატიანას, მარიას, ანასტასია და ცარევიჩ ალექსეისთან, როგორც ძიძა. ალექსანდრა ოჯახთან ერთად ცხოვრობდა ალექსანდრეს სასახლეში, მას მეორე სართულზე 31-ე ოთახს ეკავა. მის ოთახს მხატვრის ვასილი ვოლკოვის ნახატები ამშვენებდა.

მაშინ, როცა იმპერატრიცას ბევრი მსახური ინგლისურად ლაპარაკობდა, თეგლევას დაევალა ბავშვებთან რუსულად კომუნიკაცია. მას ეხმარებოდა მისი მოახლე ანა იაკოვლევნა უტკინა.

1904 წელს იმპერატრიცამ ალექსანდრა თეგლევას საშობაო საჩუქრად შვეიცარიული წარმოების ოქროს ჯიბის საათი აჩუქა. მათზე იყო ამოტვიფრული წარწერა „იმპერატრიცა 1904 წელი 24 დეკემბერი“.

1913 წელს, რომანოვების სახლის 300 წლის იუბილესთან დაკავშირებით, თეგლევას გადაეცა ფაბერჟეს ბროში რომანოვების ოჯახის გერბით, შემკული ბრილიანტითა და ოთხი ლალის ქვით.

კავშირი საიმპერატორო ოჯახთან
ნიკოლოზ -ის ტახტიდან გადადგომის შემდეგ, თეგლევა საიმპერატორო ოჯახთან ერთად წავიდა გადასახლებაში დასავლეთ ციმბირში და ცხოვრობდა მათთან ერთად შინაპატიმრობაში ტობოლსკში გუბერნატორის სასახლეში. იმპერიული კარის მრავალი სხვა წევრისგან განსხვავებით, როდესაც ის გადასახლებაში წავიდა, თეგლევამ დატოვა მრავალი პირადი ნივთი ალექსანდრეს სასახლეში, მათ შორის ლამაზი ტანსაცმელი, ფოტოები, ფეხსაცმელი, წინდები და სუვენირები.
1917 წლის ოქტომბრის რევოლუციის შემდეგ იგი იმყოფებოდა დიდი ჰერცოგინიებთან ტატიანა, ოლგა, ანასტასია და ცარევიჩ ალექსეისთან ერთად. ამ დროს იმპერატრიცას ერთ-ერთმა ოთახის გოგონამ ანა დემიდოვამ მისწერა თეგლევას ინსტრუქციები, თუ როგორ დაემალა საოჯახო სამკაულები დიდი ჰერცოგინას საცვლებში, რათა ისინი არ აღმოეჩინათ ჩხრეკისას. ძვირფასეულობის დამალვაში მისი მოახლე ელიზავეტა ერსბერგიც ეხმარებოდა.
1918 წლის მაისში იმპერიული ოჯახის დარჩენილი წევრებიც გადაიყვანეს იპატიევის სასახლეში, მაგრამ თეგლევას მათთან წასვლის უფლება აღარ მისცეს. ტეგლევა მსახურობდა პიერ გილიართან, ჩარლზ სიდნი გიბსთან და ბარონესა სოფი ფონ ბუქსჰოევდენთან იმპერიული ოჯახისგან განცალკევებულ რეზიდენციაში ეკატერინბურგში.
თეგლევა ბოლშევიკებმა კინაღამ მოკლეს ტიუმენში, თეთრგვარდიელებს რომ არ გადაერჩინათ.

გადასახლება საიმპერატორო ოჯახთან ერთად
როდესაც ადმირალმა ალექსანდრე კოლჩაკმა დაავალა ომსკის რეგიონალური სასამართლოს გამომძიებელს ნიკოლაი სოკოლოვის, გამოეძია 1919 წელს რომანოვების ოჯახის სიკვდილით დასჯა, თეგლევა და რომანოვების წრიდან სხვა ადამიანები დაიკითხნენ.

1919 წელს იგი დაქორწინდა შვეიცარიელ პიერ გილიარზე, რომელიც მასთან ერთად მსახურობდა იმპერიულ კარზე, როგორც ფრანგული ენის მასწავლებელი. თეგლევამ მოახერხა 1917 წლის რევოლუციის შედეგებისგან თავის დაღწევა, ანუ 1920 წელს, როგორც თეთრი ემიგრანტი, გადავიდა ლოზანაში, შვეიცარიაში.